S-775/2013

Mál þetta, sem þingfest var 2. október sl. og dómtekið 4. nóvember, er höfðað með ákæru lögreglustjórans á Suðurnesjum, dagsettri 9. september 2013, á hendur G-kk-þgf V-kk-þgf Z-kk-þgf, kt. 000000-0000, Skógarbraut 1112, 235, Keflavíkurflugvelli, og með dvalarstað að Syðsta-Móa, 570 Sauðárkróki, og D-kk-þgf S-kk-þgf V-kk-þgf, kt. 000000-0000, sama stað, fyrir brot gegn lögum um ávana- og fíkniefni, með því að hafa, þriðjudaginn 11. desember 2012, haft í vörslum sínum í tveimur herbergjum á Skógarbraut 1112 í Reykjanesbæ, samtals 54 kannabisplöntur og 338,42 grömm af kannabislaufum og hafa um skeið fram til þess dags ræktað greindar plöntur.

Telst þessi háttsemi ákærðu varða við 2., sbr. 4., gr. a., sbr. 5. og 6. gr., laga nr. 65/1974, sbr. lög nr. 60/1980, sbr. lög nr. 13/1985, sbr. lög nr. 10/1997 og lög nr. 68/2001 og reglugerð nr. 233/2001 um ávana- og fíkniefni og önnur eftirlitsskyld efni, sbr. reglugerð nr. 490/2001, reglugerð nr. 248/2002 og reglugerð nr. 848/2002.

Þess er krafist að ákærðu verði dæmdir til refsingar og til greiðslu alls sakarkostnaðar.

Þá er þess krafist að gerðar verði upptækar fyrrgreindar 54 kannabisplöntur og 338,42 g af kannabislaufi, sem hald var lagt á við húsleit hjá ákærðu samkvæmt 6. mgr. 5. gr. laga um ávana- og fíkniefni nr. 65/1974 og 2. mgr. 14. gr. reglugerðar nr. 233/2001 um ávana- og fíkniefni og önnur eftirlitsskyld efni. Auk þess er krafist að ákærðu verði gert að sæta upptöku á haldlögðum búnaði og áhöldum til framleiðslu fíkniefna, með vísan til 7. mgr. 5. gr. laga um ávana- og fíkniefni nr. 65/1974.

Ákærði G-kk-nf kom fyrir dóminn við þingfestingu málsins og játaði sök. Ákærði D-kk-nf kom fyrir dóminn 4. nóvember sl. og játaði sök. Farið var með málið samkvæmt ákvæðum 164. gr. laga nr. 88/2008 og var það tekið til dóms án frekari sönnunarfærslu er sækjanda og verjendum hafði verið gefinn kostur á að tjá sig um lagaatriði og ákvörðun refsingar. Ákærðu kröfðust vægustu refsingar. Er játning ákærðu í samræmi við önnur gögn málsins og verða þeir sakfelldir fyrir brot sín en þau eru í ákæru rétt færð til refsiákvæða. Ákærðu hafa með háttsemi sinni unnið sér til refsingar. Í matsgerð Rannsóknastofu í lyfja- og eiturefnafræði við Háskóla Íslands, dagsettri 21. janúar 2013, kemur fram að þrjú sýni hafi verið send til rannsóknar. Í fyrsta sýninu mældist magn tetrahýdrókannabínóls í þurru sýni 29 mg/g, sem samsvarar 9,4 mg/g í sýninu fyrir þurrkun. Í öðru sýninu mældist magn tetrahýdrókannabínóls í þurru sýni 40 mg/g sem samsvarar 11 mg/g í sýninu fyrir þurrkun. Í þriðja sýninu mældist magn tetrahýdrókannabínóls í þurru sýni 33 mg/g sem samsvarar 8,5 mg/g í sýninu fyrir þurrkun.

Samkvæmt sakavottorði, sem liggur frammi í málinu, hefur ákærða G-kk-þgf ekki verið gerð refsing áður. Með hliðsjón af dómaframkvæmd þykir refsing hans hæfilega ákveðin fangelsi í þrjátíu daga en að teknu tilliti til skýlausrar játningar hans, bæði fyrir lögreglu og dómi, þykir rétt að skilorðsbinda refsinguna og skal hún niður falla að liðnum tveimur árum, haldi ákærði almennt skilorð 57. gr. almennra hegningarlaga nr. 19/1940.

Samkvæmt sakavottorði ákærða D-kk-ef var honum gerð refsing þann 10. febrúar 2011 fyrir brot gegn lögum um ávana- og fíkniefni með sátt. Ákærða var tvisvar á árinu 2011 gerð refsing fyrir umferðarlagabrot og þann 18. október 2011 var ákærði dæmdur í þrjátíu daga fangelsi, skilorðsbundið til tveggja ára, fyrir brot gegn 1. mgr. 217. gr. almennra hegningarlaga. Brot það, sem ákærði hefur verið sakfelldur fyrir nú, framdi hann 11. desember 2012 og rauf hann með því skilorð þess dóms og ber að dæma þann dóm upp við ákvörðun refsingar nú, sbr. 60. og 77. gr. almennra hegningarlaga. Er refsing ákærða D-kk-ef nú ákveðin fangelsi í tvo mánuði en rétt þykir að skilorðsbinda einn mánuð refsingarinnar og skal hún niður falla að liðnum þremur árum, haldi ákærði almennt skilorð 57. gr. almennra hegningarlaga nr. 19/1940.

Ákærðu greiði, in solidum, allan sakarkostnað, sem er samkvæmt yfirliti 216.071 króna vegna matsgerðar. Þá greiði ákærðu þóknun skipaðra verjenda sinna, ákærði G-kk-nf V-kk-nf þóknun skipaðs verjanda síns, S-kvk-ef F-kvk-ef hdl., sem þykir hæfilega ákveðin 125.550 krónur að meðtöldum virðisaukaskatti, á rannsóknarstigi og fyrir dóminum, og ákærði D-kk-nf greiði skipuðum verjanda sínum, U-kk-þgf S-kk-þgf B-kk-þgf hdl., á rannsóknarstigi og fyrir dómi, 125.550 krónur að meðtöldum virðisaukaskatti.

Ákærðu sæti upptöku á 54 kannabisplöntum, 338,42 g af kannabislaufum og haldlögðum búnaði og áhöldum til framleiðslu fíkniefnanna.

Á-kvk-nf G-kvk-nf héraðsdómari kveður upp dóm þennan.

D ó m s o r ð :

Ákærði, G-kk-nf V-kk-nf Z-kk-nf, kt. 000000-0000, sæti fangelsi í þrjátíu daga en fresta skal fullnustu refsingarinnar og skal hún niður falla að liðnum tveimur árum haldi ákærði almennt skilorð 57. gr. almennra hegningarlaga nr. 19/1940.

Ákærði D-kk-nf S-kk-nf V-kk-nf, kt. 000000-0000, sæti fangelsi í tvo mánuði en fresta skal fullnustu eins mánaðar refsingarinnar og skal hún niður falla að liðnum þremur árum haldi ákærði almennt skilorð 57. gr. almennra hegningarlaga nr. 19/1940.

Ákærðu greiði, in solidum, sakarkostnað, 216.071 krónur.

Ákærði G-kk-nf V-kk-nf greiði þóknun skipaðs verjanda síns, S-kvk-ef F-kvk-ef hdl., 125.550 krónur að meðtöldum virðisaukaskatti.

Ákærði D-kk-nf S-kk-nf greiði þóknun skipaðs verjanda síns, U-kk-ef S-kk-ef B-kk-ef hdl., 125.550 krónur að meðtöldum virðisaukaskatti.

Upptækar eru gerðar 54 kannabisplöntur, 338,42 grömm af kannabislaufum og haldlagður búnaður og áhöld til framleiðslu fíkniefnanna.

Á-kvk-nf G-kvk-nf.

Rétt endurrit staðfestir

Héraðsdómur Reykjaness 7.11. 2013